वैंकूवर विचार मंच ने प्रीतम सिंह भरोवाल की किताबें रिलीज कीं
वैंकूवरविचार मंच की ओर से विख्यात शायर प्रीतम सिंह भरोवाल की प्रीतम हुलारे प्रीतम रुबाइयां नामक किताबें रिलीज की गई। बांबे बैंकट हाॅल में आयोजित एक समारोह में अंग्रेज बराड़ ने प्रीतम भरोवाल का इंट्रोडक्शन दिया। उन्होंने कहा कि भरोवाल बाबा फरीद फाउंडेशन इंटरनेशनल के प्रधान हैं और पंजाबी साहित्यक जगत को उन्होंने पांच किताबें दी हैं। मोहन गिल, नावलकार जरनैल सिंह सेखा, प्रो. प्रिथीपाल सिंह सोही, प्रो. गुरविंदर सिंह धालीवाल, दर्शन संघा, प्रिंसिपल सरूप सिंह, भगवंत सिंह तूर कनाडा के एमपी सुख धालीवाल ने भरोवाल के जीवन और उनकी काव्य रचना पर प्रकाश डाला। इस अवसर पर जरनैल सिंह आर्टिस्ट, गुरचरन टल्लेवालिया, डॉ. परगट सिंह भुर्जी, प्रो, मोहन सिंह मेमोरियल फाउंडेशन के साहिब थिंद, हरजिंदर मठारू, गुरप्रीत सिंह जसविंदर राय भी मौजूद रहे। समागम के दौरान भरोवाल के पोते फतह सिंह की लोहड़ी का जश्न भी मनाया गया।
hin_Deva hin_Deva